Bailarinas irlandesas.
Baile irlandés na cidade de Nova York.
Bailarinas irlandesas no Día de San Patricio en Fort Collins, Colorado.
O **baile irlandés** ou **danza irlandesa** é un grupo de bailes tradicionais orixinarios de Irlanda, de entre os que se poden distinguir os bailes populares e os de competición.

Características
---------------

Estes bailes son coñecidos polos seus rápidos e rítmicos movementos de pés mentres que os brazos e o resto do corpo fican estáticos a maior parte do tempo.

Tipos
-----

Nos bailes populares tamén se distingue entre o baile céilí e o set dance. O set dance é un baile para catro parellas en disposición de cadrado, mentres que o baile céilí acepta formacións máis variábeis de dúas a dezaseis persoas. Ademais das formacións, hai importantes diferenzas estilísticas entre estas dúas formas de danza popular. A danza popular irlandesa é unha tradición viva, e por este motivo son frecuentes as variacións dependendo da zona xeográfica.

Por outra banda, a meirande parte dos bailes de competición (ou stepdance irlandés) son en solitario, aínda que moitos bailaríns tamén compiten usando o baile céilí. O stepdance en solitario caracterízase polo control do corpo e a precisión dos movementos dos pés. Para este tipo de danza pódense utilizar "zapatos brandos" ou "zapatos duros".

Historia
--------

As formas tradicionais de baile en Irlanda probabelmente se desenvolveron en estreita asociación coa música tradicional irlandesa. Porén, as súas orixes non son claras e hai que ter en conta que foron influenciadas por outras danzas do continente. Estes bailes comezaron a ser ensinados por mestres en toda Irlanda a finais do século XVIII e comezos do XIX. Durante este tempo, os lugares para concursos e feiras eran sempre pequenos e por iso había pouco espazo para a representación dos bailes. Moitas veces mesmo se facían enriba de mesas ou sobre bocois. Pénsase que esta é unha das principais razóns polas que estas danzas se desenvolveron coas mans ríxidas para os lados e cunha gran falta de movemento da metade superior do corpo. Co paso do tempo, os bailes e as competicións comezáronse a facer en espazos meirandes, polo que algúns estilos incluíron máis movemento e desprazamentos polo escenario.

O baile irlandés comezou a facerse coñecido de xeito internacional grazas ó espectáculo de danza Riverdance, que se representou no Festival de Eurovisión de 1994, ano no que Irlanda era o país anfitrión.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Baile irlandés Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Irlanda*** |

### Ligazóns externas

* Irishdancing.com *(en inglés)*
* Setdancingnews.net *(en inglés)*
* Guía e información para bailaríns principiantes *(en inglés)*
* Historia do baile irlandés *(en inglés)*

| * v
* c
* e
Baile de Irlanda |
| --- |
| Xeral | 

|  |  |
| --- | --- |
| Pasos de baile | Stepdance irlandés ·  Baile Sean-nós ·  Baile Sean-nós en América |
| Bailes grupais | Baile céilí ·  Set dance ·  Set dance do sur de Galway ·  Baile Clare Lancers |

 |
| Bailes tradicionais | 

|  |  |
| --- | --- |
| Bailes de 2/2 e 4/4 | Reel ·  Hornpipe |
| Bailes de 6/8 | Xiga |
| Bailes de 9/8 | Slip jig |
| Bailes de 12/8 | Slide |

 |

| * v
* c
* e
Música de Irlanda |
| --- |
| Xeral | Baile irlandés ·  Baile Sean-nós ·  Céilí ·  Música irlandesa ·  Música tradicional irlandesa ·  Set dance |
| Canción popular | Lilting ·  Canto Sean-nós ·  Canto tradicional irlandés |
| Instrumentos musicais | Acordeón ·  Acordeón diatónico ·  Arpa ·  Banjo ·  Bodhrán ·  Bouzouki irlandés ·  Concertina ·  Dulcimer ·  Fiddle ·  Frauta irlandesa ·  Gaita irlandesa ·  Lambeg ·  Tarrañola ·  Tin whistle |
| Ritmos | **Bailes de 2/4**: Polca**Bailes de 2/2 e 4/4**: Barn dance, Fling, Highland, Hornpipe, Reel, Strathspey, Schottische**Bailes de 3/4**: Mazurca e valse**Bailes de 6/8**: Xiga**Bailes de 9/8**: Slip jig**Bailes de 12/8**: Slide**Ritmos non bailábeis**: Marchas e aires. |
| Escalas e modos | Escala pentatónica ·  Modo eólico ·  Modo dórico ·  Modo mixolidio ·  Modo xónico |

|  |  |
| --- | --- |
| Control de autoridades | 
* Wd: Q1146185
* JSTOR: irish-dance

 |